**OB Zabok i bolnica hrvatskih veterana**

**Služba za kirurgiju**

**Pročelnik kirurške službe Zdravko Zelić, dr. med., spec. opće kirurgije**

**i subspecijalist abdominalne kirurgije**

**Obavijest pacijentu o operacijskom postupku**

**OBJAŠNJENJE I PISMENI PRISTANAK PACIJENTA NA ZAHVAT -**

**POSTAVLJANJE NEFROSTOME**

**Opis postupka**

Vama će se postaviti tanka cjevčica ili nefrostoma da bi bubregu omogućili nesmetan rad. Oblik cjevčice omogućuje da ona ostane u istoj poziciji dok naknadno ne bude odstranjena. Nefrostoma se postavlja pod kontrolom UZV kroz kožu u bubreg. Nakon odstranjenja žice vodilice nefrostoma ostaje na svom mjestu, a dodatno se najčešće fiksira pomoću jednog ili dva kožna šava.

**Prednosti**

Ovim postupkom se omogućuje brza i relativno jednostavna drenaža mokraće direktno iz kanalnog sustava bubrega.

**Mogući rizici postupka**

Ovdje su navedeni uobičajeni rizici. Osim toga mogu postojati i neki neuobičajeni rjeđi rizici koji nisu ovdje navedeni. Ako imate bilo kakvih pitanja obratite se svom urologu. Ako je potrebna anestezija tijekom zahvata razumijem da mogu imati nuspojave zbog primijenjenih anestetika. Uobičajene nuspojave su osjećaj omamljenosti, mučnina, povraćanje, osip i opstipacija. Detaljnije informacije ćete dobiti od anesteziologa.

**Specifični rizici**

Ako se nefrostoma postavlja da se premosti prepreka protoka urina, urin je možda već inficiran. Unatoč antibioticima može doći do povišenja tjelesne temperature i zimice zbog infekcije što zahtijeva dalju primjenu antibiotika. Nefrostoma ne može biti ostavljena zauvijek, nego se mora odstraniti kada više nije potreban ili mijenjati u intervalima od 3-6 mjeseci. Prilikom postavljanja može doći do određene ozljede bubrega ili rjeđe okolnih organa. Može doći do krvarenja iz bubrega koje je rijetko jače i rijetko zahtijeva dodatni tretman. Nefrostoma se može pomaknuti iz željene pozicije čime se smanjuje njegova efikasnost te je tada potrebno korigirati njegovu poziciju ili ga zamijeniti. Možete imati nelagodu u području bubrega. Nefrostoma se se može i začepiti zbog čega će se morati odstraniti ili zamijeniti. Možete razviti infekciju mjehura ili bubrega što zahtijeva primjenu antibiotika ili u pojedinim slučajevima odstranjenje nefrostome.

**Zamjena za preporučeni postupak**

Najčešće se nefrostoma postavlja kada nije moguće drenirati kanalni sustav bubrega na drugi način, najčešće postavljanjem JJ stenta.

U određenim i strogo definiranim slučajevima, može se indicirati i hemodijaliza.

**IZJAVA BOLESNIKA**

Svojim potpisom potvrđujem da sam na meni jasan i razumljiv način upoznat/a s mojim zdravstvenim stanjem, preporučenim postupkom liječenja, vrstom odabrane anestezije, mogućim kontraindikacijama i rizicima samoga postupka uključujući i rizike koji su specifični s obzirom na moje zdravstveno stanje kao i činjenicom da je uspjeh liječenja varijabilan i da ovisi o nizu čimbenika. Na sve svoje dodatne upite sam dobio/la potpunu informaciju od strane liječnika te u cijelosti preuzimam rizik liječenja navedenim postupkom.

Sukladno članku 16. Stavak 3. Zakona o zaštiti prava pacijenata (“Narodne novine broj 169/04), izjavljujem da slobodnom voljom utemeljenoj na potpunoj obavIještenosti, prihvaćam preporučeni postupak.

Ime i prezime pacijenta/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis pacijenta/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis liječnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_